Kommissionens beslutning
af 29. januar 2004
om ophævelse af beslutning 96/293/EF om visse beskyttelsesforanstaltninger over for fiskerivarer med oprindelse i Mauretanien
(meddelt under nummer K(2004) 128)
(EØS-relevant tekst)
(2004/98/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1, og
ud fra følgende betragtninger:
(1) Ved Kommissionens beslutning 96/293/EF af 30. april 1996 om visse beskyttelsesforanstaltninger over for fiskerivarer med oprindelse i Mauretanien(2) suspenderes import af toskallede bløddyr, pighuder, sækdyr og havsnegle med oprindelse i Mauretanien.
(2) Kommissionens beslutning 97/20/EF af 17. december 1996 om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle(3) har overflødiggjort beslutning 96/293/EF, som således er blevet uaktuel og bør ophæves.
(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Beslutning 96/293/EF ophæves.
Artikel 2
Denne beslutning anvendes fra den 6. februar 2004.
Artikel 3
Denne beslutning er rettet til medlemsstaterne.
Udfærdiget i Bruxelles, den 29. januar 2004.